28. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.2408/957/0017 της 17/28 Δεκ. 1990 (ΦΕΚ Β΄ 825) Ορισμός Τελωνειακών Αρχών για την παροχή δεσμευτικών δασμολογικών πληροφοριών. Έχοντας υπόψη: 1.Τις διατάξεις του Κανονισμού (ΕΟΚ) αριθ. 2658/87 του Συμβουλίου της 23ης Ιουλ. 1987 «για τη δασμολογική και στατιστική ονοματολογία και το κοινό δασμολόγιο», όπως τροποποιήθηκε και ισχύει. 2.Τις διατάξεις του Κανονισμού (ΕΟΚ) αριθ. 1715/90 του Συμβουλίου της 20ης Ιουν. 1990 «περί των πληροφοριών οι οποίες παρέχονται από τις Τελωνειακές Αρχές των Κρατών μελών, σχετικά με την κατάταξη των εμπορευμάτων στην Τελωνειακή Ονοματολογία». 3.Τις διατάξεις των Π.Δ. 284/88 και 551/88 «περί Οργανισμού του Υπουργείου Οικονομικών και Νομαρχιακών Οικονομικών Υπηρεσιών» (Α΄ 128 και Α΄ 259). 4.Την αριθ. Υ 1140/1051173/1390/0001/9.7.90 Κοινή Απόφαση του Πρωθυπουργού και του Υπουργού Οικονομικών «περί αναθέσεως αρμοδιοτήτων Υπουργού Οικονομικών, στον Υφυπουργό Οικονομικών» (Β΄ 240). 5.Την ανάγκη καθορισμού των αρμοδίων Τελωνειακών Αρχών για την παραλαβή των αιτήσεων και τη χορήγηση δεσμευτικών δασμολογικών πληροφοριών, αποφασίζουμε: 1.Αρμόδιες Τελωνειακές Αρχές για την παραλαβή αιτήσεων και χορήγηση δεσμευτικών δασμολογικών πληροφοριών, ορίζονται οι ακόλουθες: 1.Ε΄Τελωνείο Πειραιά 2.Β΄Τελωνείο Θεσ/νίκης 3.Τελωνείο Πατρών 4.Τελωνείο Ηρακλείου 5.Τελωνείο Βόλου 6.Τελωνείο Καβάλας 7.Τελωνείο Ρόδου Η απόφαση αυτή που ισχύει από 1ης Ιαν. 1991, να δημοσιευθεί στην Εφημερίδα της Κυβέρνησης. (Μετά τη σελ. 40,10(α) Σελ. 40,11 Τεύχος 1143-Σελ. 93 - 94 Αρμοδιότητα Τελωνειακών Αρχών 30.Α.δ.27-28 - 95 30.Α.δ.28 Αρμοδιότητα Τελωνειακών Αρχών 